CELEX: 62020TN0751
Language: ro
Date: 2020-12-18 00:00:00
Title: Cauza T-751/20: Acțiune introdusă la 18 decembrie 2020 – KL/BEI

15.2.2021   
            
            
               RO
            
            
               Jurnalul Oficial al Uniunii Europene
            
            
               C 53/57
            
         
      Acțiune introdusă la 18 decembrie 2020 – KL/BEI
      (Cauza T-751/20)
      (2021/C 53/74)
      Limba de procedură: franceza
      
         Părțile
      
      
         Reclamant: KL (reprezentanți: L. Levi și A. Champetier, avocate)
      
         Pârâtă: Banca Europeană de Investiții
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni admisibilă și nefondată;
               
            
                  —
               
               
                  în consecință, anularea deciziei BEI din 18 mai 2020 potrivit căreia certificatele medicale ale reclamantului din 18 martie până în 18 aprilie și din 20 aprilie până în 20 mai nu ar fi valabile în raport cu articolul 3.3 din Anexa X din dispozițiile administrative;
               
            
                  —
               
               
                  dacă va fi necesar, anularea deciziei din data de 12 septembrie 2020 de respingere a plângerii administrative a reclamantului împotriva deciziei inițiale din 18 mai 2020;
               
            
                  —
               
               
                  obligarea BEI la repararea prejudiciului moral al reclamantului;
               
            
                  —
               
               
                  obligarea BEI la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv întemeiat pe încălcarea articolului 3.3 din Anexa X din dispozițiile administrative. În special, reclamantul apreciază că acest articol nu este aplicabil, pentru motivul că în speță nu există un caz justificat care ar permite serviciului medical să respingă certificatele medicale pe care le-a prezentat.
               
            
                  2.
               
               
                  Al doilea motiv întemeiat pe încălcarea obligației de solicitudine și a principiului proporționalității, precum și pe un abuz de drept. Reclamantul susține în această privință că atitudinea pârâtei doar îi agravează starea de sănătate deja extrem de fragilă, pentru motivul că deciziile contestate, întrucât i-au refuzat validitatea celor două certificate medicale ale sale pentru perioadele cuprinse între 18 martie și 18 aprilie și între 20 aprilie și 20 mai 2020 și întrucât l-au amenințat cu aplicarea de sancțiuni disciplinare, îi exacerbează puternic starea generalizată de anxietate.